<classify> Azam FC imefuata nyayo za Yanga kucheza hatua inayofuata baada ya juzi kutoka sare ya kufungana 1-1 na APR ya Rwanda na kupata ushindi wa jumla ya mabao 3-2 kufuatia ushindi wa 2-1 Kigali, Rwanda.Azam ilifanya shambulio la nguvu katika dakika ya 17 na Ramadhani Singano nusura afunge lakini alipaisha mpira huo. Dakika ya 22 Kipre Tchetche aliifungia Azam FC bao la kuongoza baada ya kupata pasi kutoka kwa Ramadhani Singano.Jordan Ilam nusura afunge katika dakika ya 28 kwa mpira wa adhabu, lakini shuti lake lilipaa juu ya lango. John Bocco Adebayor aliifungia Azam FC bao la pili baada ya kupata pasi safi kutoka kwa Tchetche. Bidvest waliandika bao la kwanza katika dakika ya 43 lililofungwa na Shongwe Jabulani.Mchezaji huyo aliingia katika dakika ya 42 kuchukua nafasi ya Mosiathaga Kolekantse. Azam FC ilipata bao la tatu katika dakika ya 54 lililofungwa na Kipre Tchetche baada ya kutumia makosa yaliyofanywa na mabeki wa Wits.Waafrika Kusini waliandika bao la pili katika dakika ya 58 kupitia kwa Mosiatihaga Koletantse baada ya kupata pasi kutoka kwa Jordan Liam. Farid Mussa alikosa bao la wazi katika dakika ya 79 akiwa ndani ya mita 18 lakini alipiga shuti pembeni.Tchetche aliifungia Azam bao la nne ambalo ni la tatu kwake katika dakika ya 87 baada ya kumpiga chenga kipa wa Bidvest na kuujaza mpira wavuni. Dakika moja kabla ya mchezo kumalizika Bidvest walipata bao la tatu lililofungwa na Botes Nenrico baada ya kuunganisha krosi ya Mosiatihaga Koikantse kwa kichwa.Mpira ulimalizika kwa Azam FC kuibuka na ushindi wa mabao 4-3 na hivyo kuifanya kusonga mbele kwa ushindi wa jumla ya mabao 7-3. Ushindi huo unaifanya Azam FC sasa kukutana na Esperance ya Tunisia katika raundi ya pili itakayofanyika mwezi ujao.Kikosi cha Azam FC: Aishi Manula, John Bocco, Shomari Kapombe, Ramadhani Singano, Aggrey Moris, Pascal Wawa, Erasto Nyoni, Michael Bolou, himid Mao, Salum Aboubakar na Kipre Tchetche.  <topic>: MICHEZO 